**Slik bruker du Zoom i disputaser ved UiS**

* Disputasen følger vanlige prosedyrer så langt det lar seg gjøre. En delvis digital disputas skal også være åpen for publikum som også skal kunne stille spørsmål til kandidaten.
* Man kan følge disputasen selv om man ikke tilhører UiS så lenge man har fått tilgang til Zoomlenken til disputasen. Alt du trenger er å [installere zoom eller kjøre den i en webbrowser](https://zoom.us/download)
* Oppstart av Zoom skjer 15-30 minutter før disputasen eller prøveforelesningen. Grunnen til dette er for å sjekke at det tekniske virker før disputasen starter. Vi anbefaler at alle kobler seg opp en stund før oppstart av disputas eller prøveforelesning, uansett om man skal være en aktiv del av disputasen eller ikke.
* Vi anbefaler bruk av headset med en mikrofon. Dette reduserer bakgrunnsstøy og øker lydkvaliteten.
* Vi anbefaler at du sitter alene i et rom under disputasen for å begrense bakgrunnsstøy. Disputasen er åpen for publikum, så alt i bakgrunnen vil bli synlig for andre så lenge kameraet ditt er slått på.
* For å begrense forstyrrelser fra andre applikasjoner på din egen PC er det fint om du slår av lyd og beskjeder fra andre apper, som e-post eller websider.
* Slå av lyden på mobilen din under disputasen, i hvert fall dersom du skal delta aktivt i disputasen.
* Dersom du ikke snakker må du mute mikrofonen. Verten kan også velge å mute din mikrofon ved behov.
* Vær så snill og ikke bruk chatfunksjonen i Zoom under disputasen. Det eneste unntaket er om publikum blir invitert til å stille spørsmål.
* Ikke del din egen skjerm om du ikke er en aktiv part i diskusjonen.
* Du vil ikke kunne ta opp disputasen selv om det er en opptaksknapp i Zoom. Vi ber om at du ikke tar screenshots under disputasen eller prøveforelesningen uten at du har fått tillatelse av alle deltakerne på forhånd.